open-index/open-wikipedia-markdown huggingface dataset:
நில அளவியல்

**நில அளவியல்** (Surveying) என்பது ஒரு கலை சார்ந்த அறிவியல் தொழில்நுட்பம் ஆகும். ஒரு கிடைமட்ட புவிசார் அளவில் இருந்து மற்ற இடங்களின் கிடைமட்ட நீளம் மற்றும் உயர வித்தியாசங்களை கணக்கிடும் அறிவியலாகும். இந் நில அளவியல் மூலம் முற்காலத்தில் ஸ்டோன்ஹென்ஞ் கட்டப்பட்டது.

நில அளவை கீழ்கண்டவாறு இரண்டு முறைகள் பயன்படுத்தபடுகின்றது. அவையாவன,

# தரைமட்ட நில அளவை (Plane Survey)
# புவிப்பெரும் பரப்பு நில அளவை (Geodetic Survey)

## தரைமட்ட நில அளவை
இம்முறையில் அளக்கப்படும் அளவு முறையில் புவியின் கோள வடிவத்தைக் கணக்கில் எடுத்துகொள்வதில்லை. மேலும் இம்முறை குறைந்த நிலப்பரப்பை அளப்பதற்காகப் பயன்படுத்தபடுகின்றது. குறிப்பாக 250 சதுர கி மீ க்கு குறைவான பகுதியை அளப்பதற்காக இம்முறை பயன்படுத்தப்படுகின்றது. இம்முறையில் புவியின் கோள வடிவத்தை நேர் கிடைமட்டக் கோடாகக் கருதி, அதற்காக கீழ்கண்டவாறு மாற்றம் செய்யப்படுகின்றது,
* 18.25 கி மீ க்கு  0.1 மீ 
* 53.30 கி மீ க்கு 0.3 மீ
* 91.00 கி மீ க்கு 0.5 மீ
வீதம் பயன்படுத்தப்படுகின்றது. மேலும் புவியின் கோள வடிவத்திற்கும், கிடைமட்ட கோட்டிற்கும் இடைப்பட்ட கோண அளவு 195.5 கி மீ க்கு ஒரு விநாடி என்று யூகிக்கப் படுகின்றது.

## புவிப்பெரும் பரப்பு நில அளவை
இம்முறையில் அளக்கப்படும் நில அளவையானது புவியின் கோள வடிவத்தினை கணக்கிடப்படுகின்றது. இம்முறை திரிகோண நில அளவை (Trigonometric Survey) என்றும் அழைக்கப்படுகின்றது. இம்முறை மற்ற முறைகளை காட்டிலும் துல்லியமானதாகும். 250 சதுர கி மீ க்கு அதிகமான நிலப்பரப்பை அளப்பதற்கு இம்முறை பயன்படுத்தபடுகின்றது.

## மேற்கோள்கள்


பகுப்பு:நில மேலாண்மை
கொப்பள்

**கொப்பள்** என்பது கர்நாடகத்தின் கொப்பள் மாவட்டத்தில் அமைந்துள்ளது. முற்காலத்தில் கொப்பன நகர என அழைக்கப்பட்டது. இது பயாலுசீமை பகுதிக்குட்பட்டது. நேர்த்தியான கலைநயம் மிக்க மகாதேவர் கோயில் இங்குள்ளது.

## சான்றுகள்


பகுப்பு:கருநாடக மாநிலத்திலுள்ள ஊர்களும் நகரங்களும்
பகுப்பு:கொப்பள் மாவட்டம்
பகுப்பு:கருநாடகக் கோட்டைகள்
பாரூக்கு

thumb|பாரூக்கு இறைவாக்கினர். விவிலிய படிம ஓவியம். காலம்: 17ஆம் நூற்றாண்டு. காப்பிடம்: உருசியா.
**இறைவாக்கினர் பாரூக்கு** (எபிரேயம்: ברוך בן נריה " பேறுபெற்றவர் ") என்பவர் கி.மு. 6ஆம் நூற்றாண்டில் வாழ்ந்தவர் ஆவார். பழைய ஏற்பாட்டுப் பகுதியாகிய இணைத் திருமுறைத் தொகுப்பைச் சேர்ந்த ஏழு நூல்களுள் ஒன்றான பாரூக் நூலின் ஆசிரியர் இவர் ஆவார். விவிலியத்தின் பகுதியாக இந்நூல் கி.பி. 397இல் கார்த்தேசு (Carthage) நகரில் நடந்த சங்கத்திலும், பின்னர் கத்தோலிக்க திருச்சபையின் திரெந்து சங்கத்திலும் (கி.பி. 1546)  அதிகாரப்பூர்வமாக இறையேவுதல் பெற்ற நூலாக ஏற்கப்பட்டது.

## பெயர்
**பாரூக்கு** என்னும் இந்நூல் செப்துவசிந்தா பதிப்பில் கிரேக்க மூல மொழியில் Barùch (Βαρούχ) என்றும் இலத்தீனில் Baruch என்றும் உள்ளது. எபிரேயத்தில் இது בָּרוּךְ (Barukh, Bārûḵ) என்னும் பெயர் ஆகும். இதற்கு "பேறுபெற்றவர்" என்பது பொருள்.

## வரலாற்றுச் சுருக்கம்
இவர் இறைவாக்கினர் எரேமியாவின் செயலர் என்பது மரபு வழிச் செய்தி. எரேமியா நூலின் படி இவரின் தந்தை நேரியா ஆவார். அதே நூலில் யூதாவின் அரசனான யோயாக்கிம் ஆட்சியேற்ற நான்காம் ஆண்டில் ஆண்டவரிடமிருந்து எரேமியாவுக்கு அருளப்பட்ட வாக்கினை எரேமியா சொல்லச் சொல்ல பாரூக்கு அவற்றை எல்லாம் ஏட்டுச் சுருளில் எழுதிவைத்து, எரேமியாவின் கட்டளைக்கிணங்க நோன்பு நாளன்று, யூதர்களின் கோவிலுக்கு சென்று அங்குக் குழுமியிருந்த மக்களின் செவிகளில் விழும்படி, தான் எழுதிவைத்த ஆண்டவரின் சொற்களை ஏட்டுச்சுருளினின்று படித்துக்காட்டினார். இக்காரியம் செய்ய மிகக்கடினமானதாக இருப்பினும், இதனை மனம்தலராமல் பாரூக்கு செய்துமுடித்தார்.

இவரும் எரேமியாவும் பாபிலோனிய மன்னன் எருசலேமின் மீது படையெடுத்து அதன் அரசனையும் நாட்டினரையும் நாடு கடத்தியதை தம் கண்களால் கண்டனர். கடவுளையும் அவரது திருச்சட்டத்தையும் கைவிட்டமையே இஸ்ரயேலர் பாபிலோனுக்கு நாடு கடத்தப்பட்டதற்குரிய காரணம்; எனவே அவர்கள் தங்கள் பாவங்களை அறிக்கையிட்டுக் கடவுள்பால் மனந்திரும்பி, உண்மை ஞானமாகிய திருச் சட்டத்தைக் கடைப்பிடித்து நடந்தால், கடவுள் அவர்களது அடிமைத்தனத்தை விரைவில் முடிவுக்குக் கொண்டு வந்து, அவர்களுக்கு மீட்பை அருள்வார் என்னும் செய்தியை இவரின் நூல் வலியுறுத்துகிறது. வெவ்வேறு கால கட்டங்களில் எழுதப்பட்ட ஐந்து சிறிய தனித்தனிப் பகுதிகள் முறையாகத் தொகுக்கப்பட்டு, கி.மு.முதல் நூற்றாண்டில் தனி நூலாகப் பாரூக்கின் பெயரில் வெளியிடப்பட்டுள்ளன என சில அறிஞர்கள் கருதுகின்றனர்.

## மேற்கோள்கள்


பகுப்பு:கிறித்தவப் புனிதர்கள்
பகுப்பு:எபிரேய விவிலிய இறைவாக்கினர்கள்‎
பன்னாட்டுக் கலைச்சொல்லியல் தகவல் நடுவம்

**பன்னாட்டுக் கலைச்சொல்லியல் தகவல் நடுவம்** (International Information Centre for Terminology) 1971 ஆம் ஆண்டில் யுனெசுக்கோவினால் நிறுவப்பட்டது. கலைச்சொல்லியலில் பன்னாட்டு ஒத்துழைப்பை ஆதரிப்பதும், அதை ஒருங்கிணைப்பதுமே இந்த நடுவத்தின் நோக்கம்." இந்த நடுவத்தைச் சுருக்கமாக "இன்ஃபாடேர்ம்" (Infoterm) என்று அழைப்பது வழக்கம். தேசிய, பன்னாட்டு, பிரதேச அமைப்புக்களும், கலைச்சொல் தொடர்பான அலுவல்களில் ஈடுபட்டிருக்கும் அரசாங்க மற்றும் அரசு சார்பற்ற அமைப்புக்களும், இந்த நடுவத்தில் உறுப்பினராக உள்ளன. ஆப்பிரிக்கா, அமெரிக்கா, ஆசியா, ஐரோப்பா ஆகிய கண்டங்களில் இருந்து இதற்கு உறுப்பினர்கள் உள்ளனர்.

## வரலாறு
1930களின் தொடக்கத்தில், ஆசுத்திரியாவின் வீசல்பர்க்கில், தொழிலதிபரான யூஜீன் வூசுட்டர், தனது பொறியியல் தொழிலகத்தின் ஒரு பகுதியாக கலைச்சொல்லியல் ஆய்வுகளுக்காக ஒரு தனிப்பட்ட நடுவம் ஒன்றை நடத்தி வந்தார். பன்னாட்டுத் தொழில்நுட்பத் தொடர்பாடல் குறித்த இவரது ஆய்வுகள், 1936ல் பன்னாட்டுத் தர நிறுவனத்தின் கீழ் கலைச்சொல் தரப்படுத்தலுக்கான தொழில்நுட்பக் குழு ஒன்றை அமைப்பதற்கு வித்திட்டன. 1950களிலும், 1960களிலும் வூசுட்டர், பொதுக் கலைச்சொல்லியற் கோட்பாடு என இன்று அழைக்கப்படும் கோட்பாடு ஒன்றை உருவாக்கினார். 1951 ஆம் ஆண்டில், ஆசுத்திரியத் தர நிறுவனம், தனது கலைச்சொல்லியல் கொள்கைக்கும், ஒருங்கிணைப்பு நடவடிக்கைகளுக்குமான பொதுச் செயலராக வூசுட்டரை நியமித்தது. இவரது முன்னோடி நடவடிக்கைகளின் பெறுபேறாக, 1971ல் யுனெசுக்கோவும், ஆசுத்திரியத் தர நிறுவனமும் ஒப்பந்தம் ஒன்றைச் செய்துகொண்டு "பன்னாட்டுக் கலைச்சொல்லியல் தகவல் நடுவத்தை" நிறுவின. இந்த மையம், வூசுட்டர் வழி நடத்திவந்த செயலகத்திடம் இருந்து வழிகாட்டுதல்களைப் பெற்றுவந்தது. 1977ல் வூசுட்டர் இறந்தார். 1982ல் அவர் விருப்புறுதிக் கொடைகளாக விட்டுச் சென்றவற்றை "நடுவம்" பொறுப்பேற்றுக்கொண்டது. 1996 ஆம் ஆண்டில், பன்னாட்டுக் கலைச்சொல்லியல் தகவல் நடுவம், தனியான, இலாப நோக்கற்ற பன்னாட்டு அறிவியல் அமைப்பாக ஆனதுடன், வியன்னாப் பல்கலைக் கழகத்தில், யூஜீன் வூசுட்டர் ஆவணக் காப்பகத்தையும் நிறுவியது.

## செயற்பாடுகள்
கலைச்சொல்லியல் தொடர்பான தொடர்பாடலுக்கும், அறிவுப் பரிமாற்றத்துக்குமான உதவிகளை வழங்குவதற்காகப் பன்னாட்டளவில் கலைச்சொல்லியல் ஒத்துழைப்பை ஒருங்கிணைப்பதே பன்னாட்டுக் கலைச்சொல்லியல் தகவல் நடுவத்தின் முக்கிய நோக்கம். கலைச்சொல்லியலில் பன்னாட்டுக் கூட்டுழைப்பு, கலைச்சொல்லியல் கொள்கை, கலைச்சொல்லியல் தரவுகள் தொடர்பிலான சட்ட அம்சங்கள், கலைச்சொல் தரவுத்தள மேலாண்மை, கலைச்சொல் தரப்படுத்தல் என்பன மையத்தின் முக்கிய நடவடிக்கைகள்.

## பன்னாட்டுத் தர நிறுவனம்
பன்னாட்டுக் கலைச்சொல்லியல் தகவல் நடுவம், பன்னாட்டுத் தர நிறுவனத்தின் 10 குழுக்கள் அல்லது துணைக் குழுக்களில் பங்குபற்றுகிறது. அவை, 
* ISO/IEC JTC1, அதன் துணைக்குழுக்கள் JTC 1/SC 32, JTC 1/SC 36 என்பன.
* TC 12, TC 46/SC 4 என்பன.
* ISO/TC 37, அதன் துணைக்குழுக்கள் TC 37/SC 1, TC 37/SC 2, TC 37/SC 3 and TC 37/SC 4.

## வெளியிணைப்புகள்
* பன்னாட்டுக் கலைச்சொல்லியல் தகவல் நடுவ இணையத்தளம்

## குறிப்புகள்

பகுப்பு:கலைச்சொல்லியல்
பகுப்பு:யுனெஸ்கோ
பிஜாப்பூர்

**பீஜாப்பூர்** என்பது கர்நாடகத்தில் பீஜாப்பூர் மாவட்டத்திற்கு உட்பட்ட நகரம். இம்மாவட்டத்தின் தலைநகரம் இதுவே. 
மேலைச் சாளுக்கியர்களால் 10 ஆம் நூற்றாண்டில் இந்த நகரம் நிர்மாணிக்கப்பட்டது. பின்னர், இது தில்லி சுல்தானகத்திற்கும், பாமினி சுல்தானகத்தின் ஆட்சிக்கும் உட்பட்டிருந்தது. தக்கானத்து சுல்தானகங்களில் ஒன்றான, பிஜாப்பூர் சுல்தானகத்தின் தலைமையிடம் பிஜாப்பூர் நகரம் ஆகும். பிஜாப்பூர் சுல்தான் அடில் ஷா காலத்தில் பிஜப்பூர் கோட்டை கட்டப்பட்டது.

## இதனையும் காண்க
* பிஜப்பூர் கோட்டை

## தட்பவெப்பம்

## மேலும் பார்க்கவும்
* இரண்டாம் பாஸ்கரர்
* இண்டி
* ஹம்பி
* பட்டடக்கல்
* பாதமி

## சான்றுகள்s

## இணைப்புகள்

* Architecture of Bijapur 
* Museum at Bijapur
* Bijapur City Municipality Website 
* 
* Bijapur Tourism and City Information 
* Bidar
* Gulbarga
* Satellite map of Bijapur 
* Historical information on Bijapur
* Bijapur Ibrahim roja on Google Maps
* Bijapur Jamia Masjid on Google Maps
* Bijapur Gol Gumbaz on Google Maps

பகுப்பு:கருநாடக மாநிலத்திலுள்ள ஊர்களும் நகரங்களும்
பகுப்பு:பிஜாப்பூர் மாவட்டம்
பகுப்பு:கர்நாடகத்தில் சுற்றுலாத் துறை
பகுப்பு:பிஜாப்பூர்
ஆற்றல் மட்டம்

ஓர் அணுவை எடுத்துக் கொண்டால், அணுக்கருவைச் சுற்றி இலத்திரன்கள் சுற்றி வருகின்றன. ஆனாலும், இலத்திரன்கள் தாம் சுற்றி வரும் ஒழுக்கைத் தாமே தேர்ந்தெடுக்க முடியாது. இவை ஒரு குறிப்பிட்ட ஆற்றலைக் கொண்ட ஒழுக்கிற்கு மட்டுப்படுத்தப்பட்டிருக்கும். ஒவ்வோர் ஒழுக்கும் வெவ்வேறு **ஆற்றல் மட்டங்களைக்** (*energy levels*) கொண்டிருக்கும். இலத்திரன்கள் பல கூண்டுகளில் (Shells) அல்லது பல நிலைத்த ஆற்றல் மட்டங்களில் அணுக்கருவைச் சுற்றி சுற்றி வருகின்றன.

## இலத்திரன் மட்டத் தாவல்கள்

ஒரு மட்டத்திலிருந்து பிறிதொரு மட்டத்திற்கு இலத்திரன் தாவும் போது ஆற்றலை உமிழவோ அல்லது ஆற்றலை ஏற்கவோ செய்கின்றன. இந்த ஆற்றலின் அளவு hν = E1~ E2 என்று கொடுக்கப்படும். இவ்வாற்றல் ஒரு மின்காந்த ஒளியணுவாக (photon) வெளிப்படும். இதன் அதிர்வெண்

ν = E1~E2/h

என்று கொடுக்கப்படும். இங்கு h என்பது பிளாங்கின் மாறிலி ஆகும்.

## மேற்கோள்கள்

பகுப்பு:அணு இயற்பியல்
பகுப்பு:நிறமாலையியல்
பகுப்பு:வேதியப் பண்புகள்
இண்டி

**இண்டி** என்பது கர்நாடகாவில் பிஜப்பூர் மாவட்டத்தில் அமைந்துள்ள வட்டம். இது மகாராஷ்டிராவை ஒட்டிய எல்லைப் பகுதியில் உள்ளது. பீமா ஆறு இங்கு பாய்கிறது. சாந்தேசுவரர் என்னும் இறைவனை மக்கள் ஊர்த்தெய்வமாக வணங்குகின்றனர்.

## சான்றுகள்


பகுப்பு:கர்நாடகப் புவியியல்
பகுப்பு:பிஜாப்பூர் மாவட்டம்
பகுப்பு:கர்நாடக வரலாறு
பழைய கெய்ரோ

**பழைய கெய்ரோ** (எகிப்திய அரபு: *Masr el Adīma*) எகிப்துத் தலைநகர்  கெய்ரோவின் ஓர் பகுதியாகும். இது கெய்ரோவிற்கு முன்பாக *ஃபூசுடாட்* போன்ற எகிப்தின் தலைநகரங்களாக விளங்கிய நகரங்களின் எச்சங்களை உள்ளடக்கி உள்ளது.  மேலும் இப்பகுதியில் கோப்திய கெய்ரோ மற்றும் அதன் பல தொன்மையான தேவாலயங்களும் உரோமானியக் கோட்டைகளின் இடிபாடுகளும் உள்ளன. தற்காலச் சுற்றுலாப் பயணிகள் இங்குள்ள கோப்திய அருங்காட்சியகம், பாபிலோன் கோட்டை, தொங்கு தேவாலயம், மற்றும் பிற  கோப்திய தேவாலயங்களையும், பென் எச்ரா யூதக்கோவிலையும் அமிர் இபன் அல்-அசு மசூதியையும் காணச் செல்கின்றனர். பாபிலோன் கோட்டை என்பது  உரோமானியர்கள் கட்டிய கோட்டை ஆகும்; இதனைச் சுற்றியே  எகிப்திய கிறித்துவர்களின் பல தொன்மையான தேவாலயங்கள் கட்டப்பட்டுள்ளன.

சிற்றரசர் காபிரீயல் அபீப் சக்காக்கினி பாஷா (1841–1923), சக்காக்கினி என்னுமிடத்தில் 1897இல் ஓர் அரண்மனையையும் தேவாலயத்தையும் கட்டினார். இவர் பழைய கெய்ரோவில் உரோமானிக் கத்தோலிக்க கல்லறையையும் ஏற்படுத்தினார்.

## மேற்சான்றுகள்

## வெளி இணைப்புகள்

* பழைய கெய்ரோ குறித்து Wikivoyage.org
பகுப்பு:கெய்ரோ
தொங்கு தேவாலயம்

**புனித கன்னிமேரி கோப்திய மரபுவழித் தேவாலயம் ** (*Saint Virgin Mary's Coptic Orthodox Church*),  பரவலாக  **தொங்கு தேவாலயம்** (*Hanging Church*, *El Muallaqa*) எகிப்தில் உள்ள பழைமையான தேவாலயங்களில் ஒன்றாகும். இந்த இடத்தில் உள்ள தேவாலயத்தின் வரலாறு மூன்றாம் நூற்றாண்டில் துவங்குகிறது. 

கோப்திய கெய்ரோவில் (பழைய கெய்ரோ) உரோமானியர்களால் கட்டப்பட்ட பாபிலோன் கோட்டையின்  நுழைவாயில் மேலாக அமைந்துள்ளதால்  இந்த தேவாலயம் *தொங்கு தேவாலயம்* என அழைக்கப்படுகிறது.  இதனை எட்ட 29 படிகள் ஏற வேண்டும்; கெய்ரோ வந்த துவக்ககால பயணிகள்  இதனை  "மாடிப்படி தேவாலயம்" என்றும் குறிப்பிட்டுள்ளனர். உரோமானியர்களின் காலத்திலிருந்து தரைமட்டம் ஆறு மீட்டர்  உயர்ந்துள்ளதால் நுழைவாயிற் தூண்கள் பெரும்பாலும் மண்ணுக்கடியில் சென்று விட்டன;இதனால் தற்போது தேவாலயம் உயர்ந்த நிலையில் காணப்படுவதில்லை. சாலையிலிருந்து தேவாலயத்தின் நுழைவு கல் வளைவுக்கடியில் இரும்பு கதவுகளால் காக்கப்படுகிறது. பத்தொன்பதாம் நூற்றாண்டில் கட்டப்பட்ட முகப்பும் இரட்டை மணிக்கூண்டுகளும் குறுகிய தாழ்வாரத்தினூடே காணலாம்; இந்தத் தாழ்வாரம் தற்கால விவிலியக் காட்சிகளால் அலங்கரிக்கப்பட்டுள்ளது. படிகள் ஏறியபிறகு மற்றொரு நுழைவாயிலுக்குப் பின்னர் மற்றொரு முற்றம் காணக்கிடைக்கிறது. இதன்மூலம் பதினொன்றாம் நூற்றாண்டில் கட்டப்பட்ட வெளி முகமண்டபத்தை அடையலாம்.

## காட்சிக்கூடம்

  
## மேற்சான்றுகள்

பகுப்பு:கெய்ரோ
பகுப்பு:எகிப்திய கிறித்தவக் கோவில்கள்
வள்ளுவர் விருந்து (நூல்)

**வள்ளுவர் விருந்து** என்னும் திருக்குறள் ஆய்வு நூல் ஜி. சுப்பிரமணிய பிள்ளை என்பவரால் எழுதப்பட்டு 2003இல் மணிவாசகர் பதிப்பகத்தால் வெளியிடப்பட்டது.

ஆசிரியர் பல தமிழ் ஏடுகளில் வெளியிட்டிருந்த கட்டுரைகளின் தொகுப்பாகிய இந்நூலில் "வள்ளுவர் செய்த புரட்சி", "நாவுக்கரசும் திருவள்ளுவரும்", "திருக்குறட் புலி" போன்ற தலைப்புகளில் 27 கட்டுரைகள் உள்ளன.

## குறிப்பு


பகுப்பு:2003 தமிழ் நூல்கள்
பகுப்பு:மணிவாசகர் பதிப்பக நூல்கள்
பகுப்பு:திருக்குறள் ஆய்வு நூல்கள்
தாளத்திரயம்

**தாளத்திரயம்** என்பது சைவ சமயத்தில் சூரிய வழிபாட்டின் பொழுதும்  (சந்தியா வந்தனம்), சிவாலயங்களின் நிர்மால்ய அதிகாரியான சண்டேசுவரை வணங்கும் பொழுதும் பக்தர்களால் செய்யப்படுகின்ற ஒரு வகை பூஜை தாள முறையாகும். இம்முறையில் இடதுகையின் உள்ளங்கையில் வலது கையின் நடு மூன்று விரல்களைக் கொண்டு மெல்லியதாக தட்டுவதாகும். சண்டேசுவரை வணங்கும் முறையில் இந்த தாளத்திரயம் மறுவி சொடுக்கிடுவதும், கை கொட்டுவதும் செய்யப்படுகிறது. இத்தகைய செயல்கள், அறிந்தவர்களால் கடுமையாக எதிர்க்கப்படுகின்றன.


பகுப்பு:சைவ சமயம்

## வெளி இணைப்புகள்

பகுப்பு:சைவ சமயம்
நக்கீரன் சொல்கிறேன் (இசைத்தட்டு)

**நக்கீரன் சொல்கிறேன்** என்பது 2011 மலேசியக் கலைஞர் நக்கீரன் வெளியிட்ட ஒரு தமிழ் இசைத்தட்டு ஆகும்.  இதுவே இவரது முதலாவது இசைத்தட்டு ஆகும்.  இந்த இசைத்தட்டில் பல நாட்டுக் கலைஞர்களின் படைப்புக்களும் இடம்பெறுகின்றன.

## பாடல்கள்
* செல்லமே
* பயணம்
* கனவே
* தோழா ஆடவா
* செல்லமே (ஆங்கிலம்)
* எழுந்திடு
* இணைந்தோம்
* என்னைப் பார்
* நக்கீரன் சொல்கிறேன்
* திருமணம்

## வெளி இணைப்புகள்
* www.nakkeeranmusic.com 
* செல்லமே

பகுப்பு:தமிழ் இசைத் தொகுப்புக்கள்
பகுப்பு:மலேசியத் தமிழ் இசைத் தொகுப்புக்கள்
கிறித்துவர்களின் திருக்குறள் கொடை (நூல்)

**கிறித்துவர்களின் திருக்குறள் கொடை** என்னும் திருக்குறள் ஆய்வு நூல் கு. மோகனராசு, வீ. ஞானசிகாமணி ஆகியோரைப் பதிப்பாசிரியர்களாகக் கொண்டு 2004இல் மணிவாசகர் பதிப்பகத்தால் வெளியிடப்பட்டது.

## நூல் பொருள்

இத்தொகுப்பு நூலை அறிமுகம் செய்கின்ற முனைவர் கு. மோகனராசு பின்வருமாறு "முன்னுரை"யில் விளக்குகிறார்:

## நூலில் உள்ள ஆய்வுக் கட்டுரைகள்

இந்நூலில் 11 ஆய்வுக் கட்டுரைகள் அடங்கியுள்ளன. அவற்றின் தலைப்புகளும் அவற்றை ஆக்கியோரும்:

1. *திருக்குறள் மொழிபெயர்ப்புகள்* - முனைவர் ஜி. ஜான்சாமுவேல்
2. *திருக்குறள் தமிழ் உரைகள்* - முனைவர் கு. மோகனராசு
3. *திருக்குறள் இலக்கிய ஆய்வுகள்* - முனைவர் பா. வளன் அரசு
4. *திருக்குறள் ஒப்பாய்வுகள்* - முனைவர் ஜோசபின் டோரதி
5. *திருக்குறள்சார் படைப்பிலக்கியங்கள்* - செல்வி க. அற்புதமணி
6. *தமிழ்க் கிறித்தவ இலக்கியத்தில் திருக்குறளின் தாக்கம்* - திருமதி அன்னாள் வேதகிரி
7. *திருக்குறளும் வீரமாமுனிவரும்* - முனைவர் சூ. இன்னாசி
8. *மொழிஞாயிறு தேவநேயப் பாவாணரும் திருக்குறளும்* - முனைவர் வீ. ஞானசிகாமணி
9. *பேராயர் இரா. அருளப்பாவும் திருக்குறளும்* - முனைவர் அன்னி தாமசு
10. *பேராசிரியர் சாலமன் பாப்பையாவும் திருக்குறளும்* - முனைவர் அரங்க. இராமலிங்கம்
11. *பேராசிரியர் பா. வளன் அரசும் திருக்குறளும்* - முனைவர் நெல்லை ந. சொக்கலிங்கம்

## கிறித்தவர்களின் திருக்குறள் உரை நூல்கள்

கிறித்தவர்கள் திருக்குறளுக்கு எழுதியுள்ள உரை நூல்களாகக் கீழ்வருவன இந்நூலில் குறிக்கப்படுகின்றன:

1. பேராசிரியர் எம்மார் அடைக்கலசாமி, *திருக்குறள் மூலமும் உரையும்*, காந்தளகம், சென்னை, 1995.
2. டாக்டர் இரா. அருளப்பா, *திருக்குறள் புத்தாய்வு*, மெய்ப்பொருள் பதிப்பகம், சென்னை, 1987.
3. கலைவித்தகர் ஆரூர்தாஸ், *அய்யன் திருக்குறள் அகரவரிசைக் குறள் அகராதி*, கண்ணபிரான் நூலகம், சென்னை 2000.
4. பேராசிரியர் சாலமன் பாப்பையா, *திருவள்ளுவரின் திருக்குறள் - உரையுடன்*, ஜெயா பதிப்பகம், மதுரை, 1999.
5. மொழிஞாயிறு ஞா. தேவநேயப் பாவாணர், *திருக்குறள் தமிழ் மரபுரை*, தமிழ்மண் பதிப்பகம், சென்னை 2000.
6. டாக்டர் எஸ். நவராஜ் செல்லையா, *திருக்குறள் புதிய உரை - அறத்துப்பால்*, ராஜ்மோகன் பதிப்பகம், சென்னை, 2000.
7. திருக்குறள் ஞாயிறு முனைவர் பா. வளன் அரசு, *திருக்குறள் விளக்கம்*, தினகரன், நெல்லை, 2004.

## குறிப்பு


பகுப்பு:2004 தமிழ் நூல்கள்
பகுப்பு:மணிவாசகர் பதிப்பக நூல்கள்
பகுப்பு:திருக்குறள் ஆய்வு நூல்கள்
சண்டர்

**சண்டர்** என்பது இந்து சமயத்தில் சில கடவுள்களின் நிர்மால்ய அதிகாரத்தினைப் பெற்ற பதவியாகும். இப்பதவியைப் பெற்றவர்கள் அந்தந்த கடவுள்களின் மீது அதீத அன்பினைக் கொண்டவர்களாகவும், அக் கடவுள்களின் தரிசனப் பலனை பக்தர்களுக்கு அருள்பவர்களாகவும் உள்ளார்கள்.

தனிப்பெரும் சமயமாக தொன்மத்தில் இருந்த சைவம், சாக்தம், காணதிபத்தியம், கௌமாரம், சௌரம் ஆகியவற்றின் முதற் தெய்வங்களுக்கு சண்டர்கள் உண்டு. 

# சைவம் - சிவன் – த்வனி சண்டர்
# சௌரம் - சூரியன் – தேஜஸ்சண்டர்
# காணதிபத்தியம் - விநாயகர் – கும்பச் சண்டர்
# கௌமாரம் - சுப்ரமண்யர் – சுமித்ரசண்டர்

இந்த சமயங்களில் சைவம் தவிர்த்து மற்றவை அனைத்தும் சைவத்தினுள் ஒடுங்கிவிட்டமையால் சைவத் திருக்கோயில்களில் மட்டுமே சண்டர் காண முடிகிறது. சைவத் திருக்கோயில்களில் உள்ள சண்டர் சண்டீசர் என்று அழைக்கப்படுகிறார்.

பகுப்பு:இந்து சமயம்
சித்தர் நூல்களில் அகத்தியர், திருவள்ளுவர் வரலாறு (நூல்)

**சித்தர் நூல்களில் அகத்தியர், திருவள்ளுவர் வரலாறு** என்னும் நூலை பா. கமலக்கண்ணன் என்பவர் எழுதி 1993இல் வெளியிட்டார். அதன் இரண்டாம் பதிப்பு 2005இல் வெளியானது.

## நூல் பிரிவுகள்

இந்நூல் "அகத்தியர் வரலாறு", "திருவள்ளுவர் வரலாறு" என்று இரு பிரிவுகளாக அமைந்துள்ளது. இந்நூலின் "முன்னுரை"யில் ஆசிரியர் பின்வருமாறு கூறுகிறார்:

## நூலாசிரியர் தருகின்ற வள்ளுவர் வரலாறு

இந்நூலாசிரியர் சித்தர் பாடல்களை ஆராய்ந்து தாம் பெற்ற முடிவுகளாக சில கருத்துகளைத் தெரிவிக்கிறார். அகத்திய முனிவரின் சீடர் ஒருவர் பெயர் திருவள்ளுவர் என்றும், அவர் "ஞானவெட்டியான்" முதலிய பல நூல்களை இயற்றியவர் என்றும், அவரே திருக்குறள் இயற்றிய திருவள்ளுவர் என்றும் இந்த நூலாசிரியர் கூறுகிறார். மேலும், நூலின் இறுதியில் அவர் தமது முடிவுகளைக் கீழ்வருமாறு தொகுத்துத் தருகின்றார்:

## குறிப்பு


பகுப்பு:2005 தமிழ் நூல்கள்
பகுப்பு:வானதி பதிப்பக நூல்கள்
பகுப்பு:திருக்குறள் ஆய்வு நூல்கள்
கலை ஒரு போர்

**கலை ஒரு போர்** என்பது சக்ரசோனிக் இசைக்குழு வெளியிட்ட ஒரு தமிழ் சொல்லிசை இசைத்தட்டு ஆகும். இந்த இசைத்தட்டில் இடம்பெற்ற பாடல்களை எம்சி விவேக், எம்சி யக் ஆகியோர் எழுதியுள்ளார்கள். டேமியன் சோட்டி சோல் இசையமைத்துள்ளார்.

பகுப்பு:தமிழ் சொல்லிசை இசைத் தொகுப்புக்கள்
பகுப்பு:மலேசியத் தமிழ் இசைத் தொகுப்புக்கள்
பகுப்பு:2001 தமிழ் இசைத் தொகுப்புக்கள்
புனித பிலிப் நேரி தேவாலயத் தாக்குதல்

**புனித பிலிப்பு நேரியார் ஆலயம் மீதான எறிகணை வீச்சுத் தாக்குதல்** (*St. Philip Neri Church shelling*) 2006 ஆகத்து 13 இல் இடம்பெற்றது. புனித பிலிப்பு நேரியார் ஆலயம் இலங்கையின் வடக்கே யாழ்ப்பாணக் குடாநாட்டில் வேலணைத் தீவில் அல்லைப்பிட்டி கிராமத்தில் அமைந்துள்ளது. இவ்வாலயம் மீதான எறிகணைத்  தாக்குதல் இலங்கைத் தரைப்படையினரால் நடத்தப்பட்டதாகக் குற்றம் சாட்டப்படுகிறது. இத்தாக்குதலில் குறைந்தது 15 பேர் கொல்லப்பட்டனர், மேலும் 54 பேர் காயமடைந்தனர்.

## பின்னணி
யாழ்ப்பாணத்தைக் கைப்பற்றும் நோக்கில் விடுதலைப் புலிப் போராளிகள் இலங்கைத் தரைப்படையினருடன் அல்லைப்பிட்டியில் சிறு சமரில் ஈடுபட்டனர் இலங்கை இராணுவத்தினரின் எறிகணை வீச்சுக்களுக்கு அஞ்சி நூற்றுக்கணக்கான பொதுமக்கள் தமது இருப்பிடங்களை விட்டு வெளியேறி புனித பிலிப்பு நேரியார் ஆலயத்தில் அடைக்கலம் புகுந்தனர்.

## நிகழ்வு
2006 ஆகத்து 12 சனிக்கிழமை காலையில் விடுதலைப் புலிகள் அல்லைப்பிட்டியில் தரையிறங்கினர். இதனை அடுத்து இராணுவத்தினர் பின்வாங்கி அருகில் அமைந்திருந்த கடற்படைத் தளத்தினுள் சென்றனர். இராணுவத்தினர் கிராமைத்தை நோக்கி எறிகணை வீச்சை ஆரம்பித்தனர். இது அன்று இரவு முழுவதும் தொடர்ந்தது. யாழ்ப்பாண பல்கலைக்கழக ஆசிரியர்களின் மனித உரிமைகள் அமைப்பு வெளியிட்ட அறிக்கை ஒன்றின் படி இராணுவத்தினரின் பல்குழல் ஏவுகணைகள் அல்லைப்பிட்டிக் கிராமம் முழுவதும் வந்து வீழ்ந்ததாகத் தெரிவித்திருக்கிறது.

2006 ஆகத்து 13 ஞாயிற்றுக்கிழமை அதிகால 04:30 மணிக்கு பிலிப்பு நேரியார் ஆலயம் மீது எறிகணை ஒன்று வீழ்ந்தது. ஆலயத்தில் அடைக்கலம் புகுந்திருந்த 15 பேர் கொல்லப்பட்டனர். 54 பேர் காயமடைந்தனர். தேவாலய குருவானவர் திருச்செல்வம் நிகால் ஜிம் பிறவுண் காயமடைந்தோரை யாழ்ப்பாணம் சிகிச்சைக்காக கொண்டு சென்றார். அல்லைப்பிட்டியில் தங்கியிருந்த மேலும் 300 குடும்பங்களை அவர் ஊர்காவற்துறையில் உள்ள புனித மேரி தேவாலயத்திற்கு அனுப்பினார். குண்டு வீச்சு இடம்பெற்று ஒரு வாரத்தின் பின்னர் ஆகத்து 20 இல் அருட்தந்தை ஜிம் பிறவுன் காணாமல் போனார்.

## பொறுப்பு
தேவாலயம் மீது தாம் தாக்குதல் நடத்தவில்லை என இராணுவத்தினர் மறுப்புத் தெரிவித்தனர். ஆனாலும், அரசுப் படையினராலேயே எறிகணைத் தாக்குதல் நடத்தப்பட்டதாக பொதுமக்கள் தெரிவித்தனர். பலாலி இராணுவமுகாமில் இருந்து ஏவுகணைகள் வீசப்பட்டதாக பொதுமக்கள் தெரிவித்ததாக யாழ் பல்கலைக்கழக மனித உரிமைகள் அமைப்பு தெரிவித்துள்ளது. விடுதலைப் புலிகளும் இவ்வாறே தெரிவித்தனர்.

## இவற்றையும் பார்க்க
* அல்லைப்பிட்டிப் படுகொலைகள்
* இலங்கை அரசுப் படைகளின் தாக்குதல்களின் பட்டியல்

## மேற்கோள்கள்

பகுப்பு:இலங்கையில் தமிழர்கள் படுகொலைகள்
பகுப்பு:2006 இல் இலங்கை
பகுப்பு:நான்காம் ஈழப்போரில் இலங்கை இராணுவத்தினரின் தாக்குதல்கள்
பகுப்பு:வேலணைத் தீவு
பகுப்பு:இலங்கையில் பொதுமக்கள் படுகொலைகள்
வல்லவன் (இசைத் தொகுப்பு)

**வல்லவன்** என்பது யோகி பி உடன் நட்சத்ரா இசைக்குழு 2008 இல் வெளியிட்ட ஒரு தமிழ் சொல்லிசை இசைத் தொகுப்பு ஆகும்.  இந்த இசைத்தட்டில் இடம்பெற்ற *மடை திறந்து* என்ற பாடல் தமிழ் சொல்லிசைக்கு ஒரு முன்னோடிப் பாடலாகப் பலரால் கருதப்படுகிறது.  இந்த இசைத் தொகுப்பு மலேசியா, இந்தியா உட்பட பல நாடுகளில் பரந்த வரவேற்பைப் பெற்றது.

பகுப்பு:தமிழ் சொல்லிசை இசைத் தொகுப்புக்கள்
பகுப்பு:மலேசியத் தமிழ் இசைத் தொகுப்புக்கள்
பகுப்பு:2008 தமிழ் இசைத் தொகுப்புக்கள்
மில் எம்.ஐ.-8

**மில் எம்.ஐ.-8** (*Mil Mi-8*, , நேட்டோவின் பெயர்: **கிப்**) என்பது சோவியத் ஒன்றியம் வடிவமைத்த, நடுத்தர இரட்டை-விசையாழி போக்குவரத்து உலங்கு வானூர்தியும் தாக்குதல் உலங்கு வானூர்தியாக செயற்படக் கூடியதும் ஆகும். இந்த எம்ஐ-8 உலங்கு வானூர்தி உலகில் அதிகம் உற்பத்தி செய்யப்பட்ட உலங்கு வானூர்தியும், 50க்கு மேற்பட்ட நாடுகளால் பயன்படுத்தப்படும் உலங்கு வானூர்தியும் ஆகும். உருசியா இதன் பிரதான உற்பத்தியாளரும் பாவனையாளராகவும் திகழ்கின்றது.

## பாவனையாளர்கள்
thumb|இந்திய வான்படையின் எம்ஐ-8
thumb|right|போலாந்து எம்ஐ-8S

; 
; 
; 
; 
; 
; 
;
; 
; 
; 
; 
; 
; 
;
;
;
; 
; 
; 
; 
;
;
;
; 
;
; 
;
; 
;
;
;
; 

; 
; 
; 
;
; 
; 
; 
; 
; 
;
;
; 
;
;
; 
; 
;
; 
; 
;
; 
;
;
;
;
; 
; 
; 
; 
; 
; 
;

## விவரங்கள் (எம்.ஐ.-8T)
right|320px

## உசாத்துணை

## வெளி இணைப்புகள்

* Serbian Air Force Mi-8 Photo Gallery at Airserbia.com
* Mi-8/Mi-17 section at aviation.ru 
* Mi-8 DataBase and photo gallery at helicopter-database.net
* Mi-8 walkaround from Lutzk and Mi-8PPA walkaround on ScaleModels.ru
* Mi-8 and Mi-17 helicopters in China 

பகுப்பு:படைத்துறை உலங்கு வானூர்தி
பாபிலோன் கோட்டை

**பாபிலோன் கோட்டை ** (*Babylon Fortress*) எகிப்தின் நைல் கழிமுகத்தில் *பாபிலோன்* எனப்பட்ட இடத்தில் கட்டப்பட்ட தொன்மையான கோட்டையாகும். இன்றைய நாட்களில்  கோப்திய கெய்ரோ எனப்படும் இடத்தில் இது அமைந்துள்ளது. நைல் ஆற்றின் கிழக்குக் கரையில் பாரோவிய கால்வாய் (டாலமி கால்வாய், டிராஜானின் கால்வாய் என்றும் அழைக்கப்பெறும்) துவங்குமிடத்தில் அமைந்துள்ளது.  

கீழ் எகிப்திற்கும் நடுவண் எகிப்திற்கும் எல்லையில் இக்கோட்டை அமைக்கப்பட்டுள்ளது. நைல் ஆற்றின் மேற்புறம் செல்வோரும் கீழ்ப்புறம் செல்வோரும் சுங்கவரி செலுத்த வேண்டியிருந்தது. இதனைத் தொடக்கத்தில் கிமு 525இல் பாபிலோனிய விசுவாசிகள் கட்டியிருக்கலாம் என நம்பப்படுகிறது. உரோமானியர்கள் தங்கள் வழக்கப்படி சிவப்பு,வெள்ளை பட்டைகளுடன் ஆற்றுக்கருகில் புதிய கோட்டையைக் கட்டினர்.  

கோட்டையினுள்ளே கோப்திய அருங்காட்சியகமும் கன்னிமாடமும் பல கிறித்தவக் கோவில்களும் உள்ளன; புனித ஜோர்ஜின் கோவிலும் தொங்கு தேவாலயமும் இந்தக் கோட்டையினுள்தான் உள்ளன.
## பாபிலோன் கோட்டையின் ஒளிப்படங்கள்

Image:GD-EG-Caire-Copte071.JPG
Image:Hanging Church Cairo 2006.jpg
Image:GD-EG-Caire-Copte072.JPG
Image:GD-EG-Caire-Copte074.JPG


## இதனையும் காண்க
* கோப்திய கெய்ரோ
## மேற்சான்றுகள்

*Richard Talbert, Barrington Atlas of the Greek and Roman World, (), p.&nbsp;74.

பகுப்பு:கோட்டைகள்
பகுப்பு:எகிப்தின் வரலாறு
ஆதி

**ஆதி** () என்ற தலைப்பில் உள்ள கட்டுரைகள்:

* ஆதி தாளம்
* ஆதி (அரசன்).
* ஆதி (கலைஞர்).
* ஆதி (நடிகர்).
* ஆதி (திரைப்படம்).
செஸ்னா 172

**செஸ்னா 172 ஸ்கைகோக்** (*Cessna 172 Skyhawk*) என்பது செஸ்னா வானூர்தி நிறுவனத்தினால் உருவாக்கப்பட்ட நான்கு இருக்கைகள் கொண்ட, ஒன்றை இயந்திர, உயர்-இறக்கை நிலைத்த இறக்கை வானூர்தி. 1955 இல் கன்னிப் பறப்பினை மேற்கொண்ட இது, அதிகளவில் தயாரிக்கப்பட்ட வானூர்தியாகும்.

## படைத்துறைக்காக இயக்குபவர்கள்
; 1× 172
; 3× 172K
; 18× R172K
;
*வான் படை 8× 172F
*இராணுவம் 1× 172G
; 6× 172K
; 3
;
; 8× FR172H, 1× FR172K
; 2
 1
; 4× 172M
; 4× 172N
; (1)
; 8× F172G, 4× F172H, 4× F172M
; 8× 172K, delivered 1969 and retired 1972.

## விபரங்கள் (172R)

## உசாத்துணை

* 
* 

## வெளி இணைப்புகள்

* Cessna Skyhawk 172SP website 
* Complete specifications and data for each Cessna 172 model year 

பகுப்பு:விமானம்
யு.எச்.-60 பிளக் கோக்

**சிரோஸ்கி யு.எச்.-60 பிளக் கோக்** (*Sikorsky UH-60 Black Hawk*) என்பது சிரோஸ்கி வானூர்தி நிறுவனத்தினால் உருவாக்கப்பட்ட நான்கு இதழ்கள் கொண்ட, இரட்டை இயந்திர, நடுத்த உயர்த்தி பயன்பாடு உலங்கு வானூர்தி.

## படைத்துறை பாவனையாளர்கள்

*
*
*
*
*
*
* 
* 
* 
*
* 
* 
* 
* 
*
* 
* 
* 
* 
* 
* 
* 
* 
* 

## விபரங்கள் (யுஎச்-60எல்)

## உசாத்துணை
### குறிப்புகள்

### மேற்கோள்கள்

## வெளியிணைப்புகள்

* Black Hawk U.S Army fact file
* Sikorsky Aircraft's BLACK HAWK page 
* YUH-60A cutaway image on flightglobal.com
* UTTAS program, origin of the Black Hawk on helis.com
* UH-60A, H-60, AH-60L and Sikorsky S-70 GlobalSecurity.org
* S-70A-42 Black Hawk of the Austrian Army
* Military.com with data on range extending devices 
* UH-60 Black Hawk on kamov.net 

பகுப்பு:படைத்துறை உலங்கு வானூர்தி
பகுப்பு:பயன்பாடு உலங்கு வானூர்தி
சி.எச்.-47 சினூக்

**போயிங் சி.எச்.-47 சினூக்** (*Boeing CH-47 Chinook*) என்பது அமெரிக்க இரட்டை இயந்திர, இரட்டைச் சுழலி, கனரக உயர்த்தி உலங்கு வானூர்தி. இதன் முக்கிய பங்குகளாக படையினரை நகர்த்துதல், பீரங்கியை உரிய இடத்தில் வைத்தல், போர்க்கள வழங்கல் ஆகியன காணப்படுகின்றன.

## விபரம் (CH-47F)

## உசாத்துணை

## வெளியிணைப்புகள்

* CH-47D/F, MH-47E/G, CH-47 history, and Model 234 Chinook history pages on Boeing.com
* CH-47A/B/C, ACH-47A, CH-47D/F and CH-47 Chinook pages on Army.mil 
* CH-47F page on Leonardocompany.com
* CH-47 page on GlobalSecurity.org
* CH-47 page on Vectorsite.net
* "Boeing's New Combat-Ready CH-47F Chinook Helicopter Fielded to First US Army Unit"
* Italian Chinooks – CASR Article
* The Kopp-Etchells Effect – CH-47 Night Landings in Afghanistan . Michael Yon online magazine

பகுப்பு:போக்குவரத்து உலங்கு வானூர்தி
பகுப்பு:படைத்துறை உலங்கு வானூர்தி
ஏ.எச்-1 கோப்ரா

**பெல் ஏ.எச்-1 கோப்ரா** (*Bell AH-1 Cobra*) (நிறுவன குறியீடு: **மொடல் 209**) என்பது பெல் நிறுவனத்தினால் தயாரிக்கப்பட்ட இரு இதழ் கொண்ட, ஒற்றை விசைப்பொறி, தாக்குதல் உலங்கு வானூர்தி. இது பொதுவான விசைப்பொறி, பரப்புதல், சுழலி என்பவற்றை பழைய பெல் யுஎச்-1 இரோகுயஸ் கொண்டுள்ளதுபோல் அமையப்பெற்றது. அது **கியுகோப்ரா** அல்லதுr **சினேக்** எனவும் அழைக்கப்படும்.

### விபரம்

## உசாத்துணை

## வெளி இணைப்புகள்

* AH-1 Cobra page on GlobalSecurity.org
* The Bell AH-1 HueyCobra on Vectorsite.net
* AH-1 HueyCobra page on Rotorhead.org 
* AH-1 Cobra Photo Galleries on MidwaySailor.com
* Cobras over the Frontier, by Usman Ansari. 
* End of an era for Fort Drum's Cobras. 
* Aircraft Training Manual, Attack Helicopter, AH-1 (TC 1-213), 1992 

பகுப்பு:தாக்குதல் உலங்கு வானூர்தி
பகுப்பு:படைத்துறை உலங்கு வானூர்தி
ஐஎன்எஸ் விக்ராந்த்

**ஐஎன்எஸ் விக்ராந்த்** (INS *Vikrant* (IAC-I)) என்பது இந்தியாவில் தயாரிக்கப்பட்ட முதலாவது வானூர்தி தாங்கிக் கப்பல் ஆகும். இக்கப்பல் இந்தியக் கடற்படைக்காக கொச்சி கப்பல் கட்டுமானதளத்தில் நிர்மாணிக்கப்பட்டது. இக்கப்பலுக்கான வடிவமைப்பு பணிகள் 1999 ஆம் ஆண்டில் துவங்கின. இந்த கப்பலின் அடிப்பாகம் 2009 பெப்ரவரியில் அமைக்கப்பட்டது. இக்கப்பாலானது 2011 டிசம்பர் 29 இல் இது மிதக்கவிடப்பட்டு, 2013 ஆகத்து 12 இல் வெள்ளோட்டம் விடப்பட்டது. ரூபாய் 20,000 கோடி செலவில் அதிநவீன முறையில் உள்நாட்டில் உருவாக்கப்பட்ட முதல் வானூர்தி தாங்கி போர்க்கப்பலான *ஐஎன்எஸ் விக்ராந்த்* கப்பலை இந்தியப் பிரதமர் நரேந்திர மோதி 2 செப்டம்பர் 2022 அன்று கொச்சியில் வைத்து இந்தியக் கடற்படைக்கு அர்ப்பணித்தார்.

## மேற்கோள்கள்

பகுப்பு:இந்தியாவின் வானூர்தித் தாங்கிகள்
பகுப்பு:இந்தியக் கடற்படை
பகுப்பு:இந்திய போர்க் கப்பல்கள்
வின்சென்ட் ஸ்மித்

**வின்சென்ட் ஆர்தர் ஸ்மித்** (*Vincent Arthur Smith*, 1843–1920) டப்லினில் பிறந்த இந்தியவியலாளர், வரலாற்றாளர் ஆவார். இவர் வங்காளக் குடியியல் பணியில் ஆக்ரா, அவாது ஆகிய இடங்களில் 1871 முதல் 1900 வரை பணியாற்றினார். இளைப்பாறிய பின்னர் இவர் இலக்கியம், வரலாறு போன்ற துறைகளில் ஈடுபடலானார்.

பேரரசர் அசோகர், முகலாயப் பேரரசர் அக்பர் உட்பட இந்திய ஆட்சியாளர்கள் பலரைப் பற்றி இவர் நூல்கள் எழுதியுள்ளார். இந்திய, மற்றும் இலங்கையைச் சேர்ந்த நுண் கலைகள் பற்றி நூல்கள் எழுதினார்.

## ஆக்கங்கள்
* *General index to the reports of the Archaeological Survey of India: Volumes I to XXIII, with a glossary and general table of contents*, 1887
* William Henry Sleeman (ed.): *Rambles and Recollections of an Indian official*, Westminster Reprint edition of the 1893 (2 volumes), 1995
* Preface to Purna Changes t Mukherji: *A report on a tour of exploration of the antiquities of Kapilavastu Tarai of Nepal during February and March, 1899*, 1969.
* "The Kushān, or Indo-Scythian, Period of Indian History, B.C. 165 to A.D. 320," pp.&nbsp;1–64 in *Journal of the Royal Asiatic Society (London)*, 1903.
* "Catalogue of the Coins in the Indian Museum Calcutta", (*The Cabinet of the Asiatic Society of Bengal: Part 1*)
*
* *A history of fine art in India and Ceylon from the earliest times to the present day,* 1911
*
* *The Oxford history of India : from the earliest times to the end of 1911*, 1920
* *Asoka, the Buddhist emperor of India*, 1 ed. Oxford 1901; 1920
* *A history of fine art in India and Ceylon from the earliest times to the present day*, 1930
* François Bernier (ed.), *Travels in the Mogul Empire, AD 1656–1668*. 1994.
* *The Jain Stûpa and other antiquities of Mathurâ*, 1969.
* *Early History of India*

## மேற்கோள்கள்

பகுப்பு:1843 பிறப்புகள்
பகுப்பு:1920 இறப்புகள்
பகுப்பு:பிரித்தானிய இந்தியவியலாளர்கள்
பகுப்பு:அயர்லாந்து அறிவியலாளர்கள்
பகுப்பு:1848 பிறப்புகள்
ஜோசப் தளியத்

**ஜோசப் தளியத் ஜூனியர்** (*Joseph Thaliath Jr.*) தென்னிந்தியத் தமிழ்த் திரைப்பட இயக்குநரும் தயாரிப்பாளரும் ஆவார்.

திருவனந்தபுரத்தைச் சேர்ந்த உயர் நீதிமன்ற நீதிபதியின் மகன். கிறித்தவக் குடும்பத்தைச் சேர்ந்தவர். ஜோசப் தளியத் தனது பட்டப் படிப்பை முடித்த பிறகு சென்னைக்கு வந்து இயக்குநர் எஸ். சௌந்தரராஜன் என்பவரின் உதவியாளராகப் பணியாற்றினார். சிறிது காலத்தில் தளியத் சொந்தமாக சிட்டாடல் ஸ்டூடியோ என்ற பட நிறுவனம் ஒன்றை ஆரம்பித்தார். கீழ்ப்பாக்கம் இலண்டன் தெருவில் இது அமைந்திருந்தது.

அக்காலத்தில் பிரபலமான படத் தயாரிப்பாளரும் கலையக உரிமையாளருமான எப். நாகூருடன் சேர்ந்து 1948 ஆம் ஆண்டில் டி. ஆர். மகாலிங்கத்தின் நடிப்பில் ஞானசௌந்தரி என்ற திரைப்படத்தைத் தயாரித்தார். இத்திரைப்படம் மாபெரும் வெற்றி பெற்றது. தொடர்ந்து 1950 ஆம் ஆண்டில் மகாலிங்கத்தின் நடிப்பில் இதய கீதம் என்ற காதல் கதையைத் தானே எழுதி இயக்கினார். இத்திரைப்படத்தை தளியத் இந்தியில் ஸ்ரீவன்தாரர் என்ற பெயரில் மொழி மாற்றம் செய்து வெளியிட்டார்.

பிரபல நடிகர்கள் சி. எல். ஆனந்தன், ஜெய்சங்கர் ஆகியோரைத் திரையுலகிற்கு அறிமுகப்படுத்தியவர் ஜோசப் தளியத்.

## திரைப்படவியல்
*ஞானசௌந்தரி (1948)
*இதய கீதம் (1950)
*ஜீவா தாரா (1951 இந்தி படம்)
*ஆத்மசாந்தி (1952 மலையாளப் படம்) 
*மல்லிகா (1957)
*பாயல் (1957 இந்தி படம்)
*விஜயபுரி வீரன் (1960)
*தீன் தோஸ்த் (1964)
*இரவும் பகலும் (1965)
*விளக்கேற்றியவள் (1965)
*காதல் படுத்தும் பாடு (1966)

## மேற்கோள்கள்

பகுப்பு:தமிழ்த் திரைப்பட இயக்குநர்கள்
பகுப்பு:தமிழ்த் திரைப்படத் தயாரிப்பாளர்கள்
விமானம்

**விமானம்**, **வான் விமானம்** அல்லது **ஆகாய விமானம்** (*airplane*, *aeroplane* அல்லது *plane*) என்பது ஆற்றலால் இயங்கும் நிலைத்த இறக்கை வானூர்தி ஆகும். இது சுழல் விசிறி அல்லது தாரைப் பொறியிலிருந்து கிடைக்கும் உந்துவிசை மூலம் முன்னோக்கி தள்ளப்படும். விமானம் பல அளவுகளில், வடிவத்தில், இறக்கை உருவங்களில் உள்ளன.

விமானம் மக்கள் போக்குவரத்திற்கும், சரக்கு போக்குவரத்திற்கும், இராணுவத்திலும், பொழுதுபோக்கிற்காகவும், அறிவியல் ஆராய்ச்சிகளுக்கும்  பயன்படுகின்றது. ஆண்டுதோறும் நான்கு பில்லியனுக்கும் அதிகமான பயணிகளை விமானங்கள் கொண்டு செல்கிறது.

விமானி வானூர்தியினுள் இருந்து பல விமானங்கள் பறக்க வைக்கப்படுகின்றன. ஆனால், சில தன்னியக்கமாக அல்லது கணினி கட்டுப்படுத்தல் கூடாக பறக்க வைக்கப்படுகின்றன.

## இவற்றையும் பார்க்க
* பறப்பியல்

## உசாத்துணை

## வெளி இணைப்புகள்

* Airliners.net
* Aerospaceweb.org
* How Airplanes Work – Howstuffworks.com 

பகுப்பு:விமானம்
பகுப்பு:அமெரிக்கக் கண்டுபிடிப்புகள்
இந்தியப் பொதுவுடமைக் கட்சி (மாவோயியம்)

**இந்தியப் பொதுவுடமைக் கட்சி (மாவோயியம்)** அல்லது **இந்திய கம்யூனிஸ்ட் கட்சி (மாவோயிஸ்ட்)** ஒரு நக்சல்வாத இயக்கமாகும். 
மக்கள் போர் அமைப்பும், மாவோயிஸ்ட் மையமும் இணைந்து 2004 அக்டோபரில் இக் கட்சியை உருவாக்கின.கேசவராவ்என்ற பசவராஜ் இந்தக் கட்சியின் பொதுச் செயலாளராக உள்ளார். இந்தக் கட்சி இந்திய அரசால் தடை செய்யப்பட்டுள்ளது. 2014ம் ஆண்டு நடந்த மக்களவைத் தேர்தலை புறக்கணிக்குமாறு இந்தியாவிலேயே முதன் முறையாக இவர்கள் குறுஞ்செய்தியை அனுப்பினாரகள்.

## மேற்கோள்கள்

பகுப்பு:இந்திய அரசியல் கட்சிகள்
பகுப்பு:2004இல் நிறுவப்பட்ட அரசியல் கட்சிகள்
யோவேல்

**இறைவாக்கினர் யோவேல்** (; ; ) என்பவர் கி.மு. 8 முதல் 5 ஆம் நூற்றாண்டின் இடைப்பட்ட காலத்தில் வாழ்ந்தவர் ஆவார். கிறித்தவ மற்றும் யூத புனித நூலான பழைய ஏற்பாட்டில் வரும் யோவேல் நூலின் ஆசிரியர் இவர். 12 சிறு இறைவாக்கினர்களுள் இவர் இரண்டாமவராகப் பட்டியலிடப்படுகின்றார். இந்த நூலின் படி இவரின் தந்தை பெத்துவேல் ஆவார். கிழக்கு மரபுவழி திருச்சபையில் இவரின் விழாநாள் அக்டோபர் 19 ஆகும்.

## பெயர்
யோவேல் என்னும் பெயர் மூல மொழியாகிய எபிரேயத்தில் יואל (yoèl) எனவும், கிரேக்கத்தில் Ιωήλ, (ioél) எனவும், இலத்தீனில் Ioel எனவும் ஒலிக்கப்படும். இப்பெயருக்கு *[[யாவே]] இறைவனை கடவுளாகக் கொண்டவர்* என்பது பொருள்.

## வரலாற்று சுருக்கம்
யோவேல் இறைவாக்கினரைப் பற்றியும் அவரது பணி பற்றியும் மிகச் சிறிதே தெரிய வந்துள்ளது. இந்நூல் கி.மு. ஐந்தாம் அல்லது நான்காம் நூற்றாண்டில் பாரசீகரின் ஆட்சிக் காலத்தில் எழுதப்பட்டிருக்க வேண்டும். பாலஸ்தீனத்தில் ஏற்பட்ட கொடும் வறட்சி, வெட்டுக்கிளிகள் விளைத்த அழிவு ஆகியவற்றைக் கடவுளின் நாளுக்கும் கடவுளின் நீதியை எதிர்ப்பவர்கள் மீது வரவிருந்த தண்டனைக்கும் முன்னடையாளங்களாக யோவேல் கருதுகின்றார். மனமாற்றத்திற்குக் கடவுளின் அழைப்பு, நல்வாழ்வு அளிப்பதாக ஆண்டவர் கூறும் உறுதி மொழி, கடவுளின் ஆசி, ஆண் பெண் இளைஞர் முதியோர் என்ற வேறுபாடு இன்றி அனைவர் மீதும் கடவுள் ஆவியைப் பொழிந்தருளுவார் என்ற வாக்குறுதி ஆகியவை பற்றி இவரின் நூல் கூறுகிறது.

## மேற்கோள்கள்


பகுப்பு:கிறித்தவப் புனிதர்கள்
பகுப்பு:எபிரேய விவிலிய இறைவாக்கினர்கள்‎
விசுவநாதபுரம்

**விஸ்வநாதபுரம்** என்று அழைக்கப்படும்  இந்த இடம்  தஞ்சாவூர் மாவட்டம், திருவிடைமருதூர் வட்டத்தில்  திருப்பனந்தாள், ஆடுதுறை மார்க்கத்தில் அமைந்துள்ள  உள்ள ஒரு கிராமம் .இங்குள்ள மக்கள் காவிரி ஆற்று பாசனத்தை சார்ந்து நெல், கரும்பு, வாழை, பருத்தி போன்ற பயிர் வகைகளை விவசாயம் செய்து வருகின்றனர் .

## சுற்றியுள்ள இடங்கள்

சுற்றுள்ள கிராமங்களாக இடையானல்லூர். இலங்காநல்லூர், கார்பிரியன் குறிச்சி ,நெடுந்திடல் மற்றும் திருலோக்கி ஆகிய இடங்கள் அமைந்துள்ளன. நவகிரகக் கடவுளான சூரியனுக்கு  கோவில் இருக்கும் இடம் சூரியனார் கோவில், சுக்கிரன் கோவில் கஞ்சனூர், மற்றும் ஏழு லோக கொண்ட திரி லோக நாயகி ஆகிய சுற்றமைந்த இடங்களால் இந்தக் கிராமத்திற்கு பெருமை சேர்கின்றன.

இந்தக் கிராமம் திருவிடைமருதூர் சட்ட மன்ற தொகுதியிலும் , மயிலாடுதுறை நாடாளுமன்ற தொகுதியிலும் வருகிறது .சுமாராக 250 மக்கள் 0.5 கிலோ மீட்டர் பரப்பளவில் வாழ்கிறார்கள்.ஆண்களை விட பெண்களின் எண்ணிக்கை 30 விழுக்காடு அதிகமாக உள்ளது . போக்குவரத்து வசதிகள் இன்னும் சரிவர பெருகாமல் இருக்கிறது . வணிக வர்த்தகம் செய்யக்கூடிய இடங்களாக அருகாமையில் உள்ள  திருப்பனந்தாள், ஆடுதுறை,மற்றும் கும்பகோணம்  போன்ற இடங்கள் விளங்கி வருகின்றன.

## கோவில்கள்

அருகினில் அமைந்துள்ள திருலோக்கி என்ற கிராமம், சோழர் கால ஆட்சியின் போது திரைலோக்கி என்ற பெயரால் ஆட்சி செய்யப்பட்டு வரி வசூல் செய்த இடமாக  வரலாற்று நூல் தெரிவிக்கிறது {பொன்னியின் செல்வன்} .இதனை சுற்றியுள்ள கோவில்கள் பெரும்பாலும் சைவ சமயத்தை தழுவியனவாகவே  உள்ளன. அருகில் உள்ள திருப்பனந்தாள் சைவ மடத்திற்கு சொந்தமான விளைநிலங்களைத்தான் பெரும்பாலான மக்கள் இன்றளவும் பயன்படுத்துகின்றனர்.

## பெயர்க் காரணம்
இந்த கிராமத்திற்கு விஸ்வநாதபுரம் என்ற பெயர் வரக் காரணம்,கிராமத்தில் அமைந்து இருக்கும் விசாலாட்சி அம்மன் சிறப்பு, இவற்றையெல்லாம் பார்க்கும்பொழுது  கடவுள் விஸ்வநாதருக்கும், அம்மனுக்கும் இயற்கையாகவே அமைந்து விட்ட பொருத்தத்தால்,பண்டையக் காலத்து  முக்கியத்துவம் வாய்ந்ததாகக் கருதப்படுகிறது .இங்குள்ள மக்கள், இதனை "காசியின் வீசம் விஸ்வநாதபுரம்" என்று அழைக்கிறார்கள், அதாவது புண்ணியம் நிறைந்த வாரணாசியின் ஒரு சிறு பகுதி இந்த விஸ்வநாதபுரம் என்று தொன்று தொட்டு வழங்கி வருகிறார்கள். அதன் பொருட்டாக சைவ மதத்தை ஒட்டிய, சோமவாரம் என்ற நிகழ்ச்சியை, கார்த்திகை மாதத்தில் இன்றளவும் கடைபிடிக்கின்றனர்.

## கல்வி
தொடக்கக் கல்விக்கு இடையானல்லூர், சிற்றிடையானல்லூர் பகுதிகளுக்கும், உயர் கல்விக்கு திருப்பனந்தாள், ஆடுதுறை பகுதிகளுக்கும் சென்று கல்வி பயிலுகிறார்கள். கல்வி அறிவு 40 விழுக்காடாக உயர்ந்துள்ளது. இது தேசிய சராசரியை விடவும் குறைவு.

## சூழல்
தட்ப வெப்ப நிலை 20 லிருந்து 32 டிகிரி செல்சியசு ஆகவும், கடல் மட்டத்திலிருந்து 58 அடி உயரத்திலும் அமைந்த இந்தக் கிராமம் , கருப்பும் பழுப்பிலும் ஆன களிமண் படலத்தை கொண்டுள்ளது.

பகுப்பு:தஞ்சாவூர் மாவட்டத்திலுள்ள கிராமங்கள்
ஆமோஸ்

**இறைவாக்கினர் ஆமோஸ்** (; ; ) என்பவர் கி.மு. 8ஆம் நூற்றாண்டில் வாழ்ந்தவர் ஆவார். கிறித்தவ மற்றும் யூத புனித நூலான பழைய ஏற்பாட்டில் வரும் ஆமோஸ் நூலின் ஆசிரியர் இவர். 12 சிறு இறைவாக்கினர்களுள் இவர் பட்டியலிடப்படுகின்றார். கிழக்கு மரபுவழி திருச்சபையில் இவரின் விழாநாள் ஜூன் 15 ஆகும். இவர் எசாயா, மீக்கா, ஓசேயா ஆகியோரின் சமகாலத்தவர்.

## பெயர்
ஆமோஸ் என்னும் பெயர் மூல எபிரேயத்தில் עמוס (Amos,ʻāmōʷs) என்று அழைக்கப்படுகிறது. கிரேக்கத்தில் Αμώς (Amós) என்றும் இலத்தீனில் Amos என்றும் உள்ளது. இப்பெயரின் பொருள் *சுமை சுமப்பவர்* என்பதாகும்.

## வரலாற்றுச் சுருக்கம்
இறைவாக்கு உரைப்பதற்கு முன் இடையராகவும், தெக்கோவா என்னும் ஊரில் கால்நடைச் செல்வம் மிகுதியாக உடையவர்களுள் ஒருவராகவும், காட்டு அத்திமரத் தோட்டக்காராகவும் ஆமோஸ் இருந்தார். யூதாவை உசியாவும் இஸ்ரயேலை யோவாசின் மகன் எரொபவாமும் ஆண்டுவந்த காலத்தில், நிலநடுக்கம் ஏற்படுவதற்கு இரண்டாண்டுகளுக்கு முன், இஸ்ரயேலைக் குறித்து இவர் காட்சி கண்டு இறைவாக்கு உரைக்க துவங்கினார் என இவரின் நூலில் இவரே குறிக்கின்றார். இவரின் நூல்வழியாக இவர் வழக்கமான இறைவாக்கினர் குழுவில் உறுப்பினராக இல்லை என்பதும், இவர் ஆடுகள் ஓட்டிக் கொண்டபோனபோது ஆண்டவரிடமிருந்து அழைப்பு பெற்றார் என்பதையும் அறியமுடிகின்றது.

விவிலியத்தில் இடம் பெறும் இறைவாக்குகளுள், ஆமோஸ் உரைத்த தூதுரையே முதலில் எழுத்து வடிவம் பெற்றதாகும். ஆமோஸ் தென்னாடான யூதாவில் பிறந்தவராயினும் வடநாடான இஸ்ரயேலுக்குச் சென்று கி.மு. 750இல் இறைவாக்கு உரைத்தார். அந்நாளில் அந்நாடு சீரும் சிறப்புமாக இருந்தது. ஆனால் வளமும் வாழ்வும் செல்வருக்கும் வலியோருக்கும் மட்டுமே; ஏழை எளியவர்கள் நசுக்கப்பட்டுத் தாழ்வுற்றுக் கிடந்தனர்.

வலியோரை வாழ்த்தி எளியோரை வாட்டும் அநீதியும் பொய்ம்மையும் நிறைந்த சமுதாயத்தைக் கண்டு இவர் தன் நூலில் சீறுகிறார். இனம் இனத்தையும் மனிதர் மனிதரையும் கசக்கிப் பிழியும் கொடுமையைக் கடுமையாய்க் கண்டிக்கிறார். நீதியையும் நேர்மையையும் வளர்த்துக் கொண்டாலன்றி, எந்த இனமும் கடவுளின் கடும் தண்டனைக்கு உள்ளாகும் என்று எச்சரிக்கை விடுக்கின்றார்.

## மேற்கோள்கள்


பகுப்பு:கிறித்தவப் புனிதர்கள்
பகுப்பு:எபிரேய விவிலிய இறைவாக்கினர்கள்‎
சாமராசநகர்

**சாமராஜசநகர்** (*Chamarajanagar*) என்பது கருநாடகத்தில் உள்ள நகரம். இது சாமராசநகர் மாவட்டத்தின் தலைநகரம் ஆகும். ஒன்பதாம் சாமராச உடையார் என்ற அரசரின் நினைவாக இப்பெயர் பெற்றது. இது அண்டை மாநிலங்களான தமிழ் நாடு மற்றும் கேரளத்தை இணைக்கும் மாநிலங்களுக்கு இடையேயான நெடுஞ்சாலையில் அமைந்துள்ளது.

## சான்றுகள்

## வெளி இணைப்புகள்

* http://chamrajnagar.nic.in
* http://www.chamarajanagaracity.gov.in 

பகுப்பு:கருநாடக மாநிலத்திலுள்ள ஊர்களும் நகரங்களும்
பகுப்பு:சாமராசநகர் மாவட்டம்
தாரை வானூர்தி

**தாரை வானூர்தி** (*jet aircraft*, *jet*) என்பது தாரைப் பொறி மூலம் உந்தப்படும் நிலைத்த இறக்கை விமானம் ஆகும். பொதுவாக இது முன்னோக்கி செலுத்தப்படும் வானூர்தியைவிட வேகமானதும், அதி உயர்வாக  உயரத்தில் பறக்க வல்லது. இந்த உயரத்தில், தாரைப் பொறி நீண்ட தூரத்திற்கான அதிக பயனை அடையும். முன்னோக்கி செலுத்தப்படும் பொறிகள் மூலம் இயங்கும் வானூர்தி மிகக் குறைவாக உயரத்திலேயே அதிக பயனை அடைகின்றன. சில தாரை வானூர்திகள் ஒலியைவிட வேகமாகச் செல்லக்கூடியவை.

## உசாத்துணை

## வெளியிணைப்பு

* The official Erich Warsitz website (the world's first jet pilot), inclusive rare videos (Heinkel He 178) and audio commentaries

பகுப்பு:வானூர்திகள்
பீதர்

**பீதர்** என்பது கர்நாடக மாநிலத்தில் அமைந்துள்ள நகரம். இது பீதர் மாவட்டத்தின் தலைநகரம். இது மகாராட்டிரம், ஆந்திரப் பிரதேசம் ஆகியவற்றுடன் எல்லையைக் கொண்டுள்ளது.

## தட்பவெப்பம்

## சுற்றுலா
பீதர் நகரத்தில் பல வரலாற்றுச் சின்னங்கள் உள்ளன. இங்குள்ள பீதர் கோட்டை மிக முக்கியமான சுற்றுலாத் தளம்.

File:Panaromic Entrance View.jpg|பீதர் கோட்டையின் முகப்பு
Image:BidarMadarsa.jpg|அரபி பல்கலைக்கழகம்


## மொழிகள்
கன்னடம் மக்களின் பொது மொழியாகும். எனினும், உருது பேசுவோர் அதிகளவில் உள்ளனர். இந்தி, தெலுங்கு, மராத்தி மொழி பேசுவோரும் வாழ்கின்றனர்.

## சான்றுகள்

## இணைப்புகள்
* List of sultans of Bidar 
* Official Website of the District 
* website of Bidar City municipal council
* Bidar Tourism website 
* Bidar Fort on Google Maps
* Bidar on Google Maps

பகுப்பு:கருநாடக மாநிலத்திலுள்ள ஊர்களும் நகரங்களும்
பகுப்பு:பீதர் மாவட்டம்
பகுப்பு:கர்நாடகத்தில் சுற்றுலாத் துறை
யானம் மாவட்டம்

**யானம் மாவட்டம்** என்பது புதுச்சேரி மாநிலத்தின் நான்கு மாவட்டங்களில் ஒன்று. இது தெலுங்கு பகுதியான யானம் நகராட்சியை உள்ளடக்கியப் பகுதி. இதைச் சுற்றி ஆந்திராவின் கிழக்கு கோதாவரி மாவட்டம் உள்ளது. இங்கு தெலுங்கு, பிரெஞ்சு பண்பாட்டுக் கலவை காணப்படும். இம்மாவட்டத்தின் ஆட்சி மொழி தெலுங்கு.

## அரசியல்

## சான்றுகள்

பகுப்பு:புதுச்சேரியின் மாவட்டங்கள்
18

கிபி ஆண்டு **18** (**[[ரோம எண்ணுருக்கள்|XVIII]]**) என்பது ஜூலியன் நாட்காட்டியில் சனிக்கிழமையில் ஆரம்பமான ஒரு சாதாரண ஆண்டு ஆகும். அக்காலத்தில் இவ்வாண்டு "திபேரியசு, செர்மானிக்கசு தூதர்களின் ஆட்சி ஆண்டு" (*Year of the Consulship of Tiberius and Germanicus*) எனவும், பண்டைய உரோமன் அப் ஊர்பி கொண்டிட்டா நாட்காட்டியில் "ஆண்டு 771" எனவும் அழைக்கப்பட்டது. நடுக் காலப்பகுதி முதல் ஐரோப்பாவில் அனோ டொமினி ஆண்டுகள் அறிமுகப்படுத்தப்பட்ட பின்னரே இவ்வாண்டுக்கு 18 என அழைக்கும் முறை நடைமுறைக்கு வந்தது. கிறித்தவப் பொது ஆண்டு முறையில் இது பதினெட்டாம் ஆண்டாகும்.

## நிகழ்வுகள்

### இடம் வாரியாக
#### ரோமப் பேரரசு
* செருமன் குடித் தலைவன் அர்மீனியசு மார்க்கோமன்னி இராச்சியத்தை அழித்தான்.

#### சிரியா
* உரோமைப் பேரரசின் புதிய தளபதியாக செருமானிக்கசு சீசர் சிரியா சென்றடைந்தான்.

#### பார்த்தியா
* செருமானிக்கசு பார்த்தியாவின் இரண்டாம் அர்த்தபானுசுவுடன் அமைதி உடன்பாட்டிற்கு வந்தான். இதன் படி அவன் ரோமின் நண்பனாகவும், அரசனாகவும் அங்கீகரிக்கப்பட்டான்.

#### சீனா
* மஞ்சள் ஆறு பெருக்கெடுத்ததை அடுத்து விவசாயிகள் கிளர்ச்சியில் ஈடுபட்டனர். இவர்களை அடக்க வாங் மாங் அரசன் ஒரு இலட்சம் பேரடங்கிய இராணுவத்தினரை அங்கு அனுப்பினான்.

#### இந்தியா
* இந்தியாவில், இந்தோ-பார்த்தியர்கள் தக்சசீலாவைத் தமது ஆட்சிக்குள் கொண்டு வந்தனர்.


## பிறப்புகள்

## இறப்புகள்
* ஆவிட், ரோமக் கவிஞர் (அல்லது 17)
* யாங் சியொங், சீன மெய்யியலாளர், கவிஞர், நூலாசிரியர் (பி. கிமு 53)

## மேற்கோள்கள்


பகுப்பு:10கள்
பீதர் கோட்டை

**பீதர் கோட்டை** (*Bidar Fort*, ), இந்தியாவின் கர்நாடக மாநிலத்தில் பீதர் நகரில் அமைந்துள்ளது. இது பகமானியர் வம்சத்தின் அலாவுதீன் என்ற அரசரால் கட்டப்பட்டது. கரஞ்சிரா ஆறு இக்கோட்டைக்கு அருகில் ஓடுகிறது.

## புவியியல்
பீதர் நகரமும் கோட்டையும் கர்நாடக மாநிலத்தின் வடகோடியில் பீதர் மேட்டுநிலத்தின் விளிம்பில் அமைந்துள்ளன. மேட்டுநிலப் பகுதி தாழ்ந்த செந்நிறக் களிமண் குன்றுகளாக கோதாவரியின் முதன்மை துணை ஆறான மஞ்சிரா ஆற்றுக்கு வடக்கே  முடிவடைகின்றது. மற்றொரு சிற்றாறு, கரஞ்சியா ஆறு, இந்த தாழ்நிலங்களினூடே பாய்ந்து மஞ்சிரா ஆற்றில் கலக்கிறது. கர்நாடகாவிலுள்ள கோதாவரிப் படுகையின் ஒரே அங்கமாக பீதர் மாவட்டம் திகழ்கிறது.

இப்பீடபூமி  உயரமுள்ளதாக உள்ளது.   நீளமும் தன் அகண்ட பகுதியில்  அகலமும் உடையது. இந்த மேட்டுநிலத்தின் பரப்பு  ஆகும். பீதர் கோட்டை இந்த மேட்டுநிலத்தின் விளிம்பில்  சீரற்ற சாய்சதுர வடிவில் வடக்கிலும் கிழக்கிலும் சுவர்களுடன் கட்டப்பட்டுள்ளது.

தொன்மைவாய்ந்த தலைநகரம் *கல்யாணி* (மேலைச் சாளுக்கியரின் பசவகல்யாண்) பீதருக்கு மேற்கே  தொலைவில் அமைந்துள்ளது.
## கட்டிட அமைப்பு
இக்கோட்டை பாரசீக கட்டிடக் கலையில் கட்டப்பட்டது. இசுலாமிய சின்னங்கள் காணப்படுகின்றன. இதன் சுற்றுச்சுவர், மதில், வாயில் ஆகியன அழகியன எனவும் பாதுகாப்பானவை எனவும் பெயர் பெற்றன. இக்கோட்டைக்கு ஏழு வாசல்கள் உள்ளன. சுற்றிலும் இசுலாமிய அரசர்களின் நினைவு கட்டிடங்கள் உள்ளன.

## படங்கள்

File:Entrance to the Bidar Fort.JPG|முகப்பிற்கு அருகில் எடுத்த படம்
File:Gateway to Bidar fort.jpg|வாசல்
File:Rangeen Mahal Hall.jpg|ரங்கீன் மகால்
File:Frescoed calligraphy.jpg|வரைவுகள்
File:Arches Arches everywhere.jpg|வளைவுகள்


## சான்றுகள்

## வெளி இணைப்புகள்
* Bidar fort stands the test of time
* A platform to gaze upon moonlit skies
* Escape route near royal harem found at Bidar Fort 

பகுப்பு:கருநாடகக் கோட்டைகள்
பகுப்பு:பீதர் சுற்றுலாத் தலங்கள்
திருவள்ளுவரின் திருக்குறளில் நம்மை மேம்படுத்தும் எண்ணங்கள் (நூல்)

**திருவள்ளுவரின் திருக்குறளில் நம்மை மேம்படுத்தும் எண்ணங்கள்** என்னும் நூலை ஆனந்த் என்பவர் எழுதியுள்ளார். இந்நூல் பாரதி நிலையத்தால் 2001இல் வெளியிடப்பட்டது.

## நூலின் உள்ளடக்கம்
திருக்குறளில் அடங்கியுள்ள பால்வரிசை மற்றும் அதிகாரவரிசையை அப்படியே பின்பற்றி, ஒவ்வொரு அதிகாரத்தையும் சுருக்கமாக, எளிதாகப் புரியும் விதத்தில் இந்நூல் வழங்குகிறது.

## சில எடுத்துக்காட்டுகள்

## குறிப்பு


பகுப்பு:2001 தமிழ் நூல்கள்
பகுப்பு:பாரதி நிலைய நூல்கள்
சீதாலட்சுமி இராமசுவாமி கல்லூரி, திருச்சி

**சீதாலட்சுமி இராமசுவாமி கல்லூரி, திருச்சிராப்பள்ளி** தமிழ்நாட்டின் திருச்சிராப்பள்ளி மாநகரில் 1951ஆம் ஆண்டு பத்மபூசண் *என். இராமசுவாமி அய்யர்* என்பவரால் நிறுவப்பட்ட புகழ்பெற்ற மகளிர் கல்லூரி ஆகும். பாரதிதாசன் பல்கலைக்கழகத்துடன் இணைக்கப்பட்டுள்ள இக்கல்லூரி தன்னாட்சி பெற்ற கல்வி நிறுவனமாகும். இங்கு 4000க்கும் கூடுதலான பெண்களுக்கு கலை, அறிவியல் மற்றும் வணிகத் துறைகளில் 22 பட்டப்படிப்பு, 17 பட்ட மேற்படிப்பு திட்டங்களில் கல்வி பெற்று வருகின்றனர். தவிர இரண்டு பட்டமேற்படிப்பு பட்டய கல்வித்திட்டங்களும் வழங்கப்படுகின்றன.

## வளாகம்
திருச்சிராப்பள்ளியின் மையப்பகுதியில் 25 ஏக்கர் நிலத்தில் அமைந்துள்ள இக்கல்வி நிறுவனத்தில் ஒவ்வொரு துறைக்கும் தனித்தனிக் கட்டிடங்கள் கட்டப்பட்டுள்ளன. புதிய கல்வித்திட்டங்களுக்காக புதிய கட்டிடங்கள் எழுப்பப்பட்டு வருகின்றன. புதிய சரசுவதி கட்டிடத்தில் பொது நூலகம் இயங்கி வருகிறது. இதில் 60,000க்கும் மேற்பட்ட நூல்கள் எண்ணிமப்படுத்தப்பட்டு சேகரிக்கப்பட்டுள்ளன. தவிர ஒவ்வொருத் துறைக்கும் தனியான துறைசார் நூலகங்கள் உள்ளன. சரசுவதி கட்டிடத்தில் மொழி ஆய்வகம் ஒன்றும் புதிய கணினி மையமும் அமைந்துள்ளன. முழுமையாக குளிரூட்டப்பெற்ற பல்லூடக வசதிகளுடன் கூடிய இரு ஆய்வரங்குகள் சிறப்பாக உள்ளன. பெரிய வழிபாட்டுக்கூடமும் இக்கலூரியின் சிறப்பம்சமாகும். இக்கல்லூரியின் வளாகத்தினுள் மூன்று கோவில்கள் உள்ளன.

## வசதிகள்
* நூலகம்
* ஆய்வகங்கள்
* வகுப்பறைகள்
* இணைய வசதி
* மாணவியர் விடுதிகள்
* உணவகம்
* கணினி ஆய்வகம்
* உடற்பயிற்சிக் கூடம்

## மேனாள் மாணவிகள்
* பி. விஜயலட்சுமி
* நிர்மலா சீதாராமன்
* கே. எஸ். சௌந்தரம்
* அகிலா சீனிவாசன்

## மேற்கோள்கள்

## வெளி இணைப்புகள்
* கல்லூரி வலைத்தளம்

பகுப்பு:தமிழ்நாட்டு அரசு உதவிபெறும் கலை மற்றும் அறிவியல் கல்லூரிகள்
பகுப்பு:திருச்சிராப்பள்ளி மாவட்டத்திலுள்ள தனியார் கலைக் கல்லூரிகள்
பகுப்பு:தமிழ்நாட்டிலுள்ள மகளிர் பல்கலைக்கழகங்களும் கல்லூரிகளும்
பகுப்பு:பாரதிதாசன் பல்கலைக்கழக இணைவுக்கல்லூரிகள்
வள்ளுவர் தந்த பொருளியல் (நூல்)

**வள்ளுவர் தந்த பொருளியல்** என்னும் நூலை ஆக்கியவர் டாக்டர் பா. நடராஜன். இந்நூலின் முதல் பதிப்பு 1965இல் வெளியானது. பின்னர், 1967, 1988 ஆண்டுகளில் முறையே இரண்டாம், மூன்றாம் பதிப்புகள் வெளியாயின. நூலை பழனியப்பா பிரதர்ஸ் வெளியிட்டனர்.

## நூல் தோன்றிய வரலாறு

பொருளாதார அறிஞரான பா. நடராஜன் *வள்ளுவர் தந்த பொருளியல்* என்னும் நூல் எழுந்த வரலாற்றைத் தம் நூலின் முன்னுரையில் எடுத்துக் கூறுகிறார். டாக்டர் ரா.பி. சேதுப்பிள்ளையின் அன்னையார் நினைவாக நிறுவப்பட்ட "சொர்ணாம்பாள் நினைவுத் திருக்குறள் சொற்பொழிவு" என்னும் திட்டத்தின் கீழ் பா. நடராஜன் 1960இல் "திருவள்ளுவரின் பொருளாதாரக் கருத்துகள்" என்ற தலைப்பில் ஆங்கிலத்தில் மூன்று உரைகள் ஆற்றினார். பின்னர் அச்சொற்பொழிவுகளை அவரே தமிழிலும் எழுதினார். 

தென்காசித் திருவள்ளுவர் கழகத்து வெள்ளிவிழா மலருக்கு எழுதிய ஒரு கட்டுரையையும் நூலாசிரியர் தமது நூலில் இணைத்துள்ளார்.

## நூல் அமைப்பு

இந்நூலில் நான்கு அதிகாரங்களும் அவற்றோடு ஓர் இணைப்பும் அடங்கியுள்ளன. அவை:

**I. வள்ளுவர் தந்த பொருளியல்**
**II. பாயிரம்**
**III. அழியா நிலையின் பொருளியல்**
**IV. பொருள் ஈட்டல்**
**இணைப்பு: திருக்குறளும் பொருளாதாரமும்**

## நூலிலிருந்து சில பகுதிகள்

பா. நடராஜனின் நூலின் ஒரு நீண்ட பகுதி வள்ளுவரின் பொருளியல் சிந்தனைகளை பிளேட்டோ, அரிஸ்டாட்டில் போன்ற பண்டைய கிரேக்க சிந்தனையாளர்களின் கருத்துகளோடும், ஆதம் ஸ்மித் போன்ற நவீன காலப் பொருளாதார அறிஞர்களின் கருத்துகளோடும் ஒப்பிடுவதில் அடங்கியுள்ளது. பா. நடராஜன் கூற்றுப்படி, 

*வள்ளுவர் பொருட்பாலில் கூறும் கருத்துகள் சாணக்கியரின் அர்த்த சாத்திரத்திலிருந்து பெறப்பட்டன என்று சிலர் கூறும் கருத்தை டாக்டர் பா. நடராஜன் மறுத்துரைத்து, சான்றுகளோடு விளக்குகின்றார்:

## குறிப்பு


பகுப்பு:1965 தமிழ் நூல்கள்
பகுப்பு:பழனியப்பா பிரதர்ஸ் நூல்கள்
பகுப்பு:இந்தியத் தமிழ் நூல்கள்
பகுப்பு:பொருளியல் தமிழ் நூல்கள்
பகுப்பு:திருக்குறள் ஆய்வு நூல்கள்
ஒரு லிட்டர் ஒளி

**ஒரு லிட்டர் ஒளி ** (*Liter of Light*)  என்பது மின்சார அணுக்கம் கிட்டாத அல்லது வாங்கவியலா பிற்பட்ட குடும்பங்களுக்கு சூழலுடன் இயைந்த, பொருளாதாரப்படி நிலைநிறுத்தற்தக்க, ஒளி மூலத்தை வழங்கும் நோக்கம் கொண்ட உலகளாவிய கட்டற்ற மூல இயக்கமாகும்.  இந்தக் கண்டுபிடிப்பு மிகவும் எளிதானது. 1.5 லிட்டர் பெட் போத்தலில் தூய்விக்கப்பட்ட நீரையும் பாசி படிவதைத் தடுக்க  வெளுப்பானையும் நிரப்பி வீட்டுக் கூரைகளில் நிறுவுவதாகும். போத்தலின் உள்ளே உள்ள நீர் சூரியஒளியை  முறித்து  55 வாட்  மின்குமிழுக்கு இணையான வெளிச்சத்தைத் தருகிறது. சரியானப் பொருள்களைப் பயன்படுத்தி சரியாக நிறுவப்பட்டால் இந்த சூரிய போத்தல் 5 ஆண்டுகளுக்கு நீடித்திருக்கும். இந்த ஒளி அமைப்பு சூரிய ஒளியை நாடி இருப்பதால்  பகல் நேரங்களில் மட்டுமே பயன்படுத்த இயலும். எனவே வீடுகளுக்கும் கட்டிடங்களுக்கும் பகல் வெளிச்ச நேரங்களில் மட்டுமே ஒளி வழங்க இந்த ஏற்பாடு அமைக்கப்படுகின்றது.
## வரலாறு
பகல் ஒளிக்காக  நெகிழிப் போத்தல்களை பயன்படுத்தும் எண்ணக்கருவை  முதன்முதலாக பிரேசில் நாட்டு *ஆல்பிரடோ மோசர்* 2002இல் வெளிப்படுத்தினார்.  இந்தத் தொழினுட்பத்தை சமூக இயக்கமாக முதன்முதலில் பிலிப்பைன்சு நாட்டில் *இல்லாக் டியாசு*  தனது **மைசெல்ட்டர்** என்ற நிறுவன அமைப்பு மூலம் 2011இல்  செயல்படுத்தினார். இந்த எண்ணக்கருவை நிலைநிறுத்தற்கூடிய அளவில் வளர்க்க இந்த அமைப்பு   “உள்ளூர் தொழில்முனைவர்” வடிவத்தை செயலாக்கியது. இதன்படி போத்தல் குமிழ்கள் உருவாக்கலும் நிறுவலும் உள்ளூர் முனைவர்களிடம் விடப்பட்டது; இதன்மூலம் சிறு வருமானமும் அவர்களுக்குக் கிட்டியது.   சில மாதங்களிலேயே, ஒரு தச்சரும் ஒரு கருவிப் பெட்டியும் கொண்டு  லகுனாவின் சான் பெட்ரோ சமூகத்தினர் 15,000 போத்தல் குமிழ்களை 20 நகரங்களில் நிறுவினர்.  இது பிலிப்பைன்சின் மற்ற மாநிலங்களுக்கும் ஊக்கமூட்டியதோடன்றி உலகளாவிய அளவில் விரிவுபடுத்தவும்  வழி வகுத்தது. மைசெல்ட்டர் அமைப்புஒரு பயிற்சி மையத்தை ஏற்படுத்தி இளைஞர்களுக்கும் வணிக நிறுவனங்களுக்கும் பிற குழுக்களுக்கும் பயிலரங்குகளை நடத்தியது.

## மேற்சான்றுகள்

## வெளி இணைப்புகள்
* http://www.bbc.co.uk/news/magazine-23536914 Alfredo Moser: Bottle light inventor proud to be poor - BBC News Magazine 13 Aug 2013
* http://isanglitrongliwanag.org 
* http://literoflightswitzerland.org/idea.html

பகுப்பு:பொருத்தமான தொழில்நுட்பம்
பகுப்பு:இலாபநோக்கற்ற நிறுவனங்கள்